D ayen daɣn i nezmer ad nwalu deg umedya-agi id-nekkes seg tullist “Tajmilt i waṭṭan”: « Di 2011, ddiɣ ɣur-s d tislit, nettidir akken akk lwaḥid d twacult-is, ad d-inniɣ ur nesεi ara uguren skadbeɣ, imi iẓerman drg yiwet n teεebbuḍt yerna tikkwal asent-sleḍ čaɣčuɣen bu gar-asen, aya d ayen yettilin akk di twaculin, maca imi mačči d uguren imeqqranen nekk ur iyi-d-cliε ara. »Sb152. Deg umdya-agi amsawal yesεada akud n teḥkayt segmi id-yexḍab Racid Zuhra alarmi tedda ɣur-s d tislit mebla ma yenna-d awal ɣef ayen idyeḍran di talit-agi yellan gar lexḍubga d imi tedda d tislit.Amedya niḍen seg tullist “Tayri-w”: « Zrin kraḍ n wussan teḍleb-aɣ-d tselmadt n tmaziɣt ad nexdem taceqquft umezgun,ad tid-nurar deg ass n tefsut n yimaziɣen ara d-ḥyun deg ass n 20 yebrir zdat n yinlemaden d iselmaden d unemhalen tesnawit…. »Sb.139. Dagi tella tikkist, ayen id-yemmalen aya d asexdem n talɣa : « Zrin kra n wussan » dagi amsawal i yellan d Ḥanan tesεedda kra n wussan ɣef asmi twala i tikelt tamezwarut Yaḥya i teḥmel syin akkin , tesεeda akud-agi mebla ma tenna-d awal ɣef ayen id-yeḍran di talit-agi s wakka tessazel tasiwelt,tessaxfef anya n tesiwelt . Amdya niḍen dima seg tullist“Tayri-w”: « Zrin ssin n wagguren seg assen mi nuɣal ɣer tesnawit, Yaḥya mačči d winna yellan id-yuɣalen ibeddel mliḥ mačči am zzik-is ur ḥsiɣ ɣef acu…. »Sb143. Deg umedya-agi amsawal i yellan d Ḥanan tesεada sin wagguren , n wakud n teḥkayt seg assen mi yuɣalen ɣer tesnawit membaεd tessusem ur d-nni awal ɣef ayen yeḍran di ssin wagguren-nni, wad d-tuɣal ad d-tinni belli Yaḥya yebeddel. Ayen id-yemmalen belli tella tikkist d asexdem umsawal talɣa « Zrin sin wagguren », s wakka amsawal yessazel tasiwelt yesafses anya n tesiwelt.